Դաշնակցականներին կարելի է շատ ու շատ հարցերի մեջ մեղադրել, բայց մի հարցում նրանց հետ չհամաձայնվել երևի հնարավոր չէ: Իշխանություններն այսօր հեղինակազրկված են, և ունեն այդ հեղինակությունը վերակնգնելու խնդիր: Արմեն Ռուստամյանն, իսկապես, ճիշտ է՝ ուղղակի հեղինակազրկված իշխանության փրկության հույսը ՀՅԴ-ի հետ կապելը խորտակվող նավին հանձնվելու պես մի բան է: Հարցին, թե այդ դեպքում ինչո՞ւ են հեղինակազրկված, իշխանությունների հետ համագործակցության գնալու իմաստ ո՞րն է, Արմեն Ռուստամյանը նշել է, որ եթե իրենք չփոխեն այս համակարգը, ամեն ինչ նույնն է մնալու, որովհետև միևնույնն է՝ ժողովուրդը ընտրելու է նույն իշխանությանը. «Այո, ուրիշ ճանապարհ չկա, ինչ կապ ունի դա: Եթե այդտեղ կարող ես գործ անել, ուրիշ դաշտ չի մնացել Հայաստանում՝ իրական գործ անելու: Մենք մտնում ենք, որ իշխանության որակը փոխվի»,- բացատրել է Ռուստամյանը, հետն էլ արդարացել, թե ընդդիմությանը միացան, քառյակին միացան, քառյակը իրենց ասածները չարեց, տրոհվեց:<< Քառյակը թող մնար մեր գծի վրա, հիմա շատ ավելի հուժկու ձայներով մենք մեր բոլոր խնդիրները կլուծեինք»,- ասել է նա և հավելել, որ եթե իշխանությունները հեղինակազրկված են, դա բոլորիս պրոբլեմն է: